**UGOVOR O DODJELI BESPOVRATNIH SREDSTAVA**

za projekte koji se financiraju iz Programa “Konkurentnost i kohezija” u financijskom razdoblju 2021.-2027.

**PK.3.4.03.0001**

***Jačanje kapaciteta za protupožarnu zaštitu na brdsko-planinskim i***

***potpomognutim područjima***

**Upravljačko tijelo** (u nastavku teksta: **UT**), Ministarstvo regionalnoga razvoja i fondova Europske unije (MRRFEU), OIB: 69608914212, Miramarska 22, 10 000 Zagreb, zastupano po ministru regionalnoga razvoja i fondova Europske unije Šimi Erliću

i

**Posredničko tijelo razine 2** (u nastavku teksta: **PT 2**), Središnja agencija za financiranje i ugovaranje programa i projekata Europske Unije (SAFU), OIB: 11548277852, Ulica grada Vukovara 284 (objekt C), 10 000 Zagreb, zastupano po ravnatelju Draganu Jeliću

s jedne strane, i

**Korisnik bespovratnih sredstava** (u nastavku teksta: **Korisnik**), Hrvatska vatrogasna zajednica,Selska cesta 90, 10 000 Zagreb, tijelo državne uprave, OIB: 08474627795, zastupan po glavnom vatrogasnom zapovjedniku Slavku Tucakoviću

s druge strane,

složili su se kako slijedi:

Članak 1.

(1) Svrha ovog Ugovora o dodjeli bespovratnih sredstava (u nastavku teksta: Ugovor) je dodijeliti na korištenje bespovratna sredstava Korisniku u svrhu provedbe projekta pod nazivom: *Jačanje kapaciteta za protupožarnu zaštitu na brdsko-planinskim i potpomognutim područjima* (u nastavku teksta: Projekt) opisanog u Prilogu I. Ugovora Opis i proračun Projekta.

(2) Uvjeti pod kojima se izvršava Ugovor su utvrđeni u Pozivu na dodjelu bespovratnih sredstava: *Jačanje kapaciteta za protupožarnu zaštitu na brdsko-planinskim i potpomognutim područjima – faza 1* (u nastavku teksta: Poziv) i Ugovoru.

Sljedeći prilozi su sastavni dio Ugovora:

Prilog I. Opis i proračun Projekta

Prilog II. Opći uvjeti koji se primjenjuju na projekte financirane iz Programa „Konkurentnost i kohezija“ u financijskom razdoblju 2021.-2027.

Prilog III. Pravila o financijskim ispravcima

Prilog IV. Metodologija za određivanje financijskih ispravaka zbog neostvarenja pokazatelja i horizontalnih načela

Prilog V. *obrazac a* Sporazuma o suradnji u provedbi projekta „Jačanje kapaciteta za protupožarnu zaštitu na brdsko-planinskim i potpomognutim područjima“koji se financira u okviru Programa Konkurentnost i kohezija 2021.-2027.

Prilog VI.  *obrazac b* Sporazuma o suradnji u provedbi projekta „Jačanje kapaciteta za protupožarnu zaštitu na brdsko-planinskim i potpomognutim područjima“ koji se financira u okviru Programa Konkurentnost i kohezija 2021.-2027.

Prilog VII. Raspored raspodjele vatrogasnih vozila po jedinicama lokalne samouprave na brdsko-planinskim i potpomognutim područjima Republike Hrvatske

Prilog VIII. Raspored raspodjele osobne zaštitne opreme po jedinicama lokalne samouprave na brdsko-planinskim i potpomognutim područjima Republike Hrvatske

Članak 2.

(1) Razdoblje provedbe Projekta je od **1. lipnja 2024.** do **1. lipnja 2027.**

(2) Razdoblje prihvatljivosti troškova Projekta je od **1. lipnja 2024.** do **31. prosinca 2029.**

(3) U ovom Ugovoru primjenjuje se sljedeća metoda vezana uz plaćanja: metoda nadoknade i

 metoda plaćanja.

(4) Korisnik nema pravo na isplatu predujma.

(5) Ukupna vrijednost Projekta se određuje u iznosu **35.882.206,22 eura**.

(6) Ukupni prihvatljivi troškovi Projekta iznose **35.882.206,22 eura**.

Članak 3.

Ugovorom se dodjeljuju na korištenje bespovratna sredstva u iznosu **30.499.875,28 eura** što predstavlja najviši mogući iznos financiranja iz Poziva prihvatljivih troškova Projekta.

Članak 4.

Projekt se ne provodi u partnerstvu, odnosno Prijavitelj Projekt provodi samostalno.

Članak 5.

Sljedeći troškovi nisu prihvatljivi za financiranje u okviru Projekta:

1. Kamate na dug
2. Porez na dodanu vrijednost (PDV), osim za operacije čiji je ukupni trošak niži od 5 000 000 EUR (uključujući PDV); za operacije čiji ukupni trošak iznosi najmanje 5 000 000 EUR (uključujući PDV) ako se ne može osigurati njegov povrat u okviru nacionalnog zakonodavstva o PDV-u;
3. Troškovi nastali zbog premještanja
4. Razgradnja ili izgradnja nuklearnih elektrana
5. Proizvodnja, prerada i stavljanje na tržište duhana i duhanskih proizvoda
6. Prekomorske zemlje i područja
7. Ulaganja radi postizanja smanjenja emisija stakleničkih plinova iz aktivnosti koje su navedene u Prilogu I. Direktivi 2003/87/EZ
8. Poduzetnici u teškoćama, kako su definirani u članku 2. točki 18. Uredbe (EU) br. 651/2014
9. Doprinosi u naravi u obliku izvršavanja radova ili osiguravanja robe, usluga, zemljišta i nekretnina za koje nije izvršeno plaćanje u gotovini, potkrijepljeno računima ili dokumentima iste dokazne vrijednosti
10. Troškovi amortizacije za koje nije izvršeno plaćanje za koje postoje računi
11. Izravni troškovi osoblja u vezi s bespovratnim sredstvima
12. Financiranje prihvatljivih troškova uz primjenu paušalne stope
13. Potpora lokalnom razvoju pod vodstvom lokalne zajednice
14. Trošak koji ispunjava uvjete za potporu iz ESF+
15. Financiranje obrtnog kapitala za MSP
16. Ulaganja povezana s proizvodnjom, preradom, prijevozom, distribucijom, skladištenjem ili izgaranjem fosilnih goriva, osim za vozila, zrakoplove i plovila projektirane i izgrađene ili prilagođene kako bi se njima koristila civilna zaštita i vatrogasne službe
17. Ulaganja u infrastrukturu zračnih luka
18. Ulaganja u zbrinjavanje otpada na odlagališta
19. Ulaganja u povećanje kapaciteta postrojenja za obradu preostalog otpada
20. Ulaganje u stanovanje
21. Produktivna ulaganja u poduzeća koja nisu MSP
22. Kupnja rabljene opreme
23. Kupnja vozila koja se koriste u svrhu upravljanja Projektom
24. Doprinosi za dobrovoljna zdravstvena ili mirovinska osiguranja koja nisu obvezna prema nacionalnom zakonodavstvu, nadoknade troškova, otpremnine, potpore i nagrade radnicima
25. Kazne, financijske globe, troškovi povezani s predstečajem, stečajem ili likvidacijom
26. Troškovi sudskih i izvansudskih sporova
27. Gubici zbog fluktuacija valutnih tečaja i provizija na valutni tečaj
28. Troškovi za otvaranje, zatvaranje i vođenje računa, naknade za financijske transfere, trošak ishođenja kredita ili pozajmice kod financijske institucije, javnobilježnički trošak
29. Leasing
30. Troškovi povezani s računovodstvenim uslugama i uslugama revizije u okviru Projekta, koju nabavlja Korisnik
31. Trošak jamstva koje izdaje banka ili druga financijska institucija
32. Plaćanje bonusa zaposlenicima
33. Kupnja zemljišta
34. Troškovi nastali kao posljedica redovitih aktivnosti Korisnika (uključujući ulaganja u redovito održavanje infrastrukturnih objekata ili opreme)
35. Trošak koji nije povezan sa svrhom i ciljem Projekta.

Članak 6.

Sporazumima o suradnji u provedbi projekta „Jačanje kapaciteta za protupožarnu zaštitu na brdsko-planinskim i potpomognutim područjima“ uredit će se obveze između Korisnika i krajnjih korisnika za korištenje vatrogasne tehnike (vozila), a koja je raspodijeljena i bit će predana krajnjem korisniku prema Prilogu VII. Raspored raspodjele vatrogasnih vozila po jedinicama lokalne samouprave na brdsko-planinskim i potpomognutim područjima Republike Hrvatske. Sporazumi o suradnji bit će definirani prema obrascima iz Priloga V. i Priloga VI. ovog Ugovora.

Sporazumima o suradnji bit će definiran predmet provedbe Projekta, kao i informacije o financijskim sredstvima i mehanizmima dostupnima za pokrivanje troškova održavanja vatrogasne tehnike (vozila) u razdoblju od pet godina nakon završetka provedbe projekta. U skladu s uvjetom koji omogućava provedbu (ENC procjenom) koja je sastavni dio Programa Konkurentnost i kohezija 2021.-2027. i Detaljnim akcijskim planom za ispunjenje *kriterija 3* za ispunjenje uvjeta *2.4. Djelotvoran okvir za upravljanje rizicima od katastrofa* PKK 2021.-2027. financiranje troškova održavanja vatrogasne tehnike (vozila) dodijeljene vatrogasnim postrojbama (javnim vatrogasnim postrojbama i dobrovoljnim vatrogasnim društvima) bit će osigurano kroz proračun Hrvatske vatrogasne zajednice u iznosu od 10%, te putem sredstava iz proračuna jedinica lokalne samouprave u iznosu od 90 % u odnosu na sveukupne troškove njihovog održavanja. Održavanje vatrogasne tehnike (vozila) za potrebe regionalnih i županijskih vježbališta bit će financirano kroz županijske proračune.

Potpisane Sporazume o suradnji Korisnik će dostaviti PT2 najranije od datuma potpisa Ugovora o dodjeli bespovratnih sredstava, a najkasnije do podnošenja prvog Zahtjeva za nadoknadu sredstava kojim Korisnik potražuje troškove.

Članak 7.

(1) Na Ugovor se primjenjuje pravo Republike Hrvatske.

(2) Jezik Ugovora je hrvatski jezik i sva komunikacija između strana Ugovora se odvija na hrvatskom jeziku i latiničnom pismu.

Članak 8.

(1) U slučaju spora u vezi s pravima i obvezama iz Ugovora primjenjuju se propisi Republike Hrvatske te utvrđuje nadležnost mjesno nadležnog Upravnog suda.

(2) Ugovor stupa na snagu danom potpisa ovlaštene osobe strane Ugovora koja ga je zadnja potpisala.

(3) Ugovor sastavljen u tri (3) istovjetna primjeraka, po jedan (1) primjerak za svaku stranu Ugovora.

Članak 9.

Potpisom Ugovora Korisnik jamči da od trenutka podnošenja projektnog prijedloga na Poziv nisu nastale okolnosti koje su od utjecaja na dodjelu bespovratnih sredstava i sklapanje Ugovora te da su svi podatci, dokumentacija, informacije i izjave koje je Korisnik dao i dostavio u postupku dodjele bespovratnih sredstava te u trenutku potpisivanja Ugovora istiniti i točni.

Članak 10.

(1) Kontakt podatci strana Ugovora:

Za UT

Ministarstvo regionalnoga razvoja i fondova Europske unije

Miramarska cesta 22

10 000 Zagreb, Hrvatska

Elektronska pošta: e-pisarnica@mrrfeu.hr

UT pisanim putem dostavlja Korisniku podatke o osobi i adresi elektronske pošte za kontakt.

Za PT2

Središnja agencija za financiranje i ugovaranje programa i projekata Europske unije

Ulica grada Vukovara 284 (objekt C)

10 000 Zagreb, Hrvatska

Elektronska pošta: pisarnica@safu.hr

PT2 pisanim putem dostavlja Korisniku podatke o osobi i adresi elektronske pošte za kontakt.

Za Korisnika

Hrvatska vatrogasna zajednica

Selska cesta 90

10 000 Zagreb, Hrvatska

Elektronska pošta: vatrogastvo@hvz.hr

Korisnik pisanim putem dostavlja UT-u i PT-u 2 podatke o osobi i adresi elektroničke pošte za kontakt.

2) Prikupljanje kontakt podataka ne dovodi u pitanje način komunikacije strana Ugovora, koja se obavlja u skladu s Prilogom II.

|  |  |
| --- | --- |
| **Za UT** | **Za PT 2** |
| Ime | Šime Erlić | Ime | Dragan Jelić |
| Funkcija | ministar regionalnoga razvoja i fondova Europske unije | Funkcija | ravnatelj Središnje agencije za financiranje i ugovaranje programa i projekata Europske unije |
| Potpis  |  | Potpis  |  |
| DatumKLASA:URBROJ: |  | DatumKLASA:URBROJ: |  |
|  |
|  |  |
|  |  |
|  |  |
|  |  |
|  |  |  |  |
| **Za Korisnika** |  |
| Ime | Slavko Tucaković |  |  |
| Funkcija | glavni vatrogasni zapovjednik |  |  |
| Potpis  |  |  |  |
| DatumKLASA: |  |  |  |
| URBROJ: |
|  |  |
|  |  |
|  |  |
|  |  |
|  |  |  |  |